钦定古今图书集成/明伦汇编/氏族典/第213卷 > 《四川总志》 > 何戢
## 钦定古今图书集成/明伦汇编/氏族典/第213卷 > 《四川总志》 > 何戢

按《南齐书何戢传》：“戢字慧景，庐江灊人也。尚山阴公
主，拜驸马都尉，解褐秘书郎、太子中舍人、司徒主簿、
新安王文学、秘书丞、中书郎。明帝立，迁司徒从事中
郎，从建安王休仁征赭圻，板转戢司马，除黄门郎，出
为宣威将军、东阳太守，吏部郎。元徽初，褚渊参朝政，
引戢为侍中。以年未三十，苦辞内侍，表疏屡上，改授”
司徒左长史。久之，复为侍中，迁安成王车骑长史，加
辅国将军、济阴太守，行府州事。出为吴郡太守，以疾
归，为侍中秘书监，仍转中书令、太祖相国左长史。建
元元年，迁散骑常侍、太子詹事，寻改侍中，为吏部尚
书，加骁骑将军。三年，出为左将军、吴兴太守。四年卒，
时年三十六。